Baltinava

Baltinava (arī Baļtinova) ir ciems Balvu novadā, Baltinavas pagasta centrs, Supenkas abos krastos pie autoceļa P45. No 2009. līdz 2021. gadam — Baltinavas novada centrs. Attālums līdz Balviem — 36 km, līdz Rīgai — 254 km.

Ciemā ir Baltinavas vidusskola, vairāki veikali, aptieka, pagasta muzejs, katoļu baznīca un pareizticīgo baznīca. Baltinavas katoļu baznīca un tās ērģeles, Baltinavas pareizticīgo baznīca, Baltinavas muižas parks un Baltinavas pagasta tiesa ir valsts kultūras pieminekļi.

 Vēsture 
Apdzīvotā vieta izveidojās ap bijušās Baltinavas muižas (Baltinowo) centru. Kā tirdzniecības miests tā pastāvēja jau 18. gadsimtā, pirmoreiz pieminēta 1760. gadā ar Supānu nosaukumu, 1769. gadā tajā uzcēla koka baznīcu.Latvju enciklopēdija Pirmā skola Baltinavā uzcelta 1868. gadā. 1925. gadā piešķīra biezi apdzīvotas vietas statusu. 1935. gadā ciemā bija tvaika dzirnavas ar zāģētavu, aptieka un 38 veikali uz 478 iedzīvotājiem. Tas atradās bieza ceļu tīkla lauksaimnieciskā rajonā, līdz tuvākajai dzelzceļa stacijai Punduri bija 8 kilometri.

No 1995. gada līdz 2015. gadam ar divu gadu pārtraukumu Baltinavā notika ikgadējs mūzikas festivāls "Osvalds".

 Iedzīvotāji 
1935. gadā Baltinavā 51% iedzīvotāju bija latvieši, 34% ebreji un 11% krievi.

 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Atsauces 

 Ārējās saites 


Kategorija:Baltinavas pagasts
Kategorija:Latvijas pagastu centri